Lav et referat af nedenstående tekst:

Tekst:
Nordjyllands Beredskab kørte klokken 19:35 til en gårdbrand på Brorholtvej i Vadum. - Det var et yngre par, som var ved at rydde op i laden og køre halm ud. Så opdager manden lige pludselig, at der er brand i halmen, fortæller Anders Rosbøl, indsatsleder ved Nordjyllands Beredskab. Branden er nu slukket, men ifølge indsatslederen kunne branden nemt være gået grueligt galt. - Vi reddede gården, vil jeg påstå. Udover vores hastighed, så handlede det om, at anmelderen fik kontaktet os hurtigt, og der var ryddeligt i laden uden gammel halm, der kunne gå ild i, siger han. Der skete derfor ingen skade på hverken personer eller materiale i forbindelse med branden. - Vi kørte afsted og satte massivt ind på branden, som ikke havde nået at sprede sig. Så det var stadig halmen, der brændte, men der var røg overalt, da vi ankom. Selvom ilden ikke bredte sig, nåede røgen ud til alle gårdens længer. Derfor er skadeservice nu også sat på sagen, oplyser indsatslederen.

Referat:
Branden opstod i noget halm i en lade.